ด่วน! เรือน้ำมันระเบิด คาอู่แม่กลอง เจ็บนับสิบ
ด่วน! เรือสมูธซี 22 ระเบิด ภายในอู่ต่อเรือ จ.สมุทรสงคราม ประชาชนบาดเจ็บนับสิบ เสียงดังไกลรัศมี 10 กิโลเมตร
ด่วน! เรือสมูธซี 22 ระเบิด ภายในอู่ต่อเรือ จ.สมุทรสงคราม ประชาชนบาดเจ็บนับสิบ เสียงดังไกลรัศมี 10 กิโลเมตร
17 ม.ค. 2566

ผู้สื่อข่าวรายงานว่า วันนี้ (17 ม.ค.66) เมื่อเวลา 09.15 น. ที่ผ่านมา เกิดเหตุระเบิดและเพลิงไหม้เรือบรรทุกน้ำมันขนาดใหญ่ภายในแม่น้ำแม่กลอง ใกล้เคียงวัดปากสมุทร ตำบลแหลมใหญ่ อำเภอเมือง จังหวัดสมุทรสงคราม โดยประชาชนในพื้นที่ใกล้เคียงรับรู้ได้ถึงแรงสั่นสะเทือนจากการระเบิด
สอดคล้องกับศูนย์ข่าวสมาคมสื่อสารมวลชนวิทยุและโทรทัศน์ ที่รายงานว่า ประชาชนใกล้เคียงรับแรงสะเทือนได้ในรัศมี 7 กิโลเมตร เจ้าหน้าที่อยู่ระหว่างเร่งให้การช่วยเหลือและควบคุมเพลิง
อนึ่งเรือดังกล่าว คือ เรือสมูธซี 22 ซึ่งจอดซ่อมบำรุงภายในอู่ต่อเรือแห่งหนึ่งในพื้นที่หมู่ 8 ตำบลแหลมใหญ่ อำเภอเมือง จังหวัดสมุทรสงคราม
สำหรับเหตุการณ์ดังกล่าวที่เกิดขึ้นนั้นทำให้มีผู้บาดเจ็บหลายสิบราย ขณะนี้เจ้าหน้าที่ดับเพลิงเร่งฉีดน้ำสกัดเพลิง ซึ่งแรงระเบิดทำให้บ้านที่อยู่ใกล้เคียงโดนแรงอัดได้รับความเสียหาย และเสียงดังไกลไปรัศมีหลาย 10 กิโลเมตร